Diari Oficial de la Generalitat Valenciana


Sumari del DOGV 8402, del 15-10-2018 (2018/9294)

RESOLUCIÓ de 27 de setembre de 2018, del conseller d'Economia Sostenible, Sectors Productius, Comerç i Treball, per la qual s'autoritza transferència de crèdit entre línies de subvenció genèriques del capítol IV, «Transferències corrents», del subprograma pressupostari 322.59, Administració i coordinació general, per un import de 7.000 euros. Expedient de modificació 31.009/18.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8402

Data del DOGV
:   15-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9294


Data del document
:   27-09-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 27 de setembre de 2018, del conseller d'Economia Sostenible, Sectors Productius, Comerç i Treball, per la qual s'autoritza transferència de crèdit entre línies de subvenció genèriques del capítol IV, «Transferències corrents», del subprograma pressupostari 322.59, Administració i coordinació general, per un import de 7.000 euros. Expedient de modificació 31.009/18. [2018/9294]  
  
  
La Llei 22/2017, de 29 de desembre, de pressupostos de la Generalitat per a l'exercici 2018, recull en l'annex de transferències corrents del subprograma pressupostari 322.59, Administració i coordinació general, entre altres, les línies de subvenció genèriques S7986, «Ajudes per a cofinançar l'execució de projectes europeus en matèria d'ocupació i formació», i S3046, «Beques de formació», per imports de 150.000,00 i 60.000,00 euros, finançades amb fons no condicionats de la Generalitat.  
  
Per resolucions del director general del SERVEF es va adjudicar, en l'exercici passat, una beca per a realitzar pràctiques professionals a Brussel·les, fins al 31 d'octubre de 2018, i en aquest exercici s'han adjudicat tres beques per a la realització de pràctiques professionals en el SERVEF fins al 14 de febrer de 2019. Igualment, està prevista la pròrroga d'aquestes beques per uns altres dotze mesos, amb càrrec a la línia de subvenció S3046, «Beques de formació».  
En l'import previst, per a aquest exercici, en la línia S3046 no es van tindre en compte els costos de la quota de cotització d'empresa a la Seguretat Social, ni els incrementes retributius per a l'exercici 2018 de les beques sotmeses a l'àmbit d'aplicació del Decret 132/2009, de 4 de setembre, ni el percentatge d'increment salarial aprovat en els pressupostos generals de l'Estat per a l'exercici 2018.  
Com a conseqüència d'això, el director general del SERVEF proposa incrementar per un import de 7.000,00 euros la línia de subvenció S3046, «Beques de formació», i minorar la dotació de la línia S7986, «Ajudes per a cofinançar l'execució de projectes europeus en matèria d'ocupació i formació», del subprograma 322.59, Administració i coordinació general.  
Per tot el que s'ha exposat, vist l'informe favorable de la Intervenció Delegada en el SERVEF, de data 19 de setembre de 2018, i en aplicació del que es disposa en els articles 44 i 49 de la Llei 1/2015, de la Generalitat, d'hisenda pública, del sector públic instrumental i de subvencions, i en els articles 8.3, 24.a i 26.1.b de la Llei 22/2017, de 29 de desembre, de pressupostos de la Generalitat per a l'exercici 2018, resolc:  
  
Transferir crèdit per import de 7.000,00 euros, entre les dotacions de les línies de subvenció del capítol IV, «Transferències corrents», del subprograma 322.59, Administració i coordinació general, finançades amb fons no condicionats de la Generalitat, d'acord amb el detall següent:  
  
Aplicacions pressupostàries   
de despesa que disminueixen Import  
15.84.77.9980.49937.9 Línia S7986 7.000,00   
  
Aplicacions pressupostàries   
de despesa que augmenten Import  
09.13.11.9544.91633.2 Línia S3046 7.000,00   
  
València, 27 de setembre de 2018.- El conseller d'Economia Sostenible, Sectors Productius, Comerç i Treball: Rafael Climent González.